projecte-aina/catalan_government_crawling huggingface dataset:
Resseguirem els indrets que han inspirat als escriptors Miquel Martín i Miquel Fañanàs en l'ambientació de les seves històries
Des de la Biblioteca Pública de Girona Carles Rahola us proposem una activitat literària però alhora ciutadana.
Es tracta de dos recorreguts pels escenaris de les novel·les de Miquel Fañanàs i de Miquel Martín per la ciutat de Girona.
Aquesta és una gran oportunitat per conèixer l'obra d'aquests dos escriptors gironins però també per fer un recorregut a peu pels indrets més interessants de la Girona antiga.
"El riu encès" amb Miquel Martín
L'obra, amb el riu com a element vertebrador, narra la vida de tres famílies el destí de les quals s'acaba creuant.
Bona part de la novel·la transcorre a diferents racons de la ciutat com ara el Barri Vell, el Mercadal o l'Eixample però també establiments com ara la llibreria Geli, la granja Mora o bars com el Salsitxa, Los Padules són presents a la novel·la.
Lloc de trobada: Ajuntament de Girona (Plaça del Vi)
"La Girona de Miquel Fañanàs" amb Miquel Fañanàs
Es recorreran els escenaris de les novel·les: La Bruixa de pedra, El Gran inquisidor, Bonastruc, el jueu i Susqueda.
Caminarem pels Jardins de la Francesa, els Jardins dels Alemanys, la Torre Gironella, la Torre de Sant Domènec, l'Església de Sant Domènec, el Call jueu i, per acabar, el Museu d'Història dels Jueus.
Lloc de trobada: Plaça dels Apòstols
Del 8 al 26 d'abril la Biblioteca us convida a reflexionar i a participar sobre què és el procés creatiu.
El dia 15 d'abril se celebra el Dia Internacional de l'Art, el qual va ser establert l'any 2011 per la UNESCO amb l'objectiu d'acostar als ciutadans diferents formes d'expressió artística.
La data es va elegir en honor al dia del naixement de Leonardo da Vinci.
Da Vinci va ser seleccionat com un símbol mundial de pau, llibertat d'expressió, tolerància, fraternitat i multiculturalisme, així com l'art també és important en altres camps.
La Biblioteca Pública de Girona Carles Rahola se suma un any més a aquesta excepcional celebració amb una activitat que convida a tothom a reflexionar sobre l'art i el seu procés creatiu.
Per fer meditar i pensar sobre aquests temes hem preparat una selecció de llibres relacionats amb aquesta qüestió acompanyats de la projecció d'una mostra audiovisual sobre el procés creatiu.
Al vídeo hi apareixen Rosa Pou -artista, cantant i poeta-, Marta Descamps -artista plàstica-, Servand Solanilla -artista i docent- i Robert Garcia -filòsof- conversant entre ells i compartint com afronten el procés creatiu en els seus projectes.
Aquests diàlegs van des de les reflexions sobre com han arribat als seus projectes, com els han plantejat i en quin moment són conscients de l'inici del procés.
Al costat de la instal·lació hi ha preparades unes butlletes i una urna perquè ens feu arribar les vostres reflexions escrivint-les al paper, o bé, escrivint-les al Twitter amb els hashtags i.
Es pot visitar des del 8 al 26 d'abril a la Sala d'Arts de la Biblioteca.
Ho organitza: Biblioteca Pública de Girona Carles Rahola i CoEspai.
Agraïments: Xavier Bras (Abracadabras) i Diputació de Girona
Aquests voluntariats engloben diverses iniciatives diferents dedicacions setmanals.
Els ex-libris i les marques d'impressor són els protagonistes de la nova exposició de La Perla.
El cantant d'"Obeses" juntament amb l'equip del programa de ràdio "Ningú no és perfecte" presentarà el seu nou disc i intercanviarà impressions amb els assistents.
Aquesta hora del conte anirà acompanyat d'una intèrpret de llengua de signes.
La primera sessió del Club de Lectura de Literatura i Cinema commemorarà el 50è aniversari de l'estrena d'aquesta pel·lícula.
Dins d'aquesta activitat es projectaran cinc curtmetratges i es parlarà sobre el dret a morir dignament.
Els aparadors culturals són espais de creació efímera que difonen de manera creativa novel·les que sortiran de les seves lleixes per destacar-se de la resta de la col·lecció d'una forma atractiva per a l'usuari.
La Biblioteca Pública de Girona Carles Rahola se suma a la celebració de la 23a Setmana de la ciència que té lloc arreu de Catalunya.
Cicle de 10 psico càpsules sobre el món de la parella, les relacions i l'autoestima.
La Biblioteca Pública de Girona Carles Rahola modifica els horaris d'obertura durant les festes de Nadal.
Cicle de xerrades literàries on coneixerem les obres dels nostres autors catalans més propers.
"Practica els hàbits cibersaludables", una campanya de conscienciació sobre la seguretat a Internet.
La temàtica escollida per al programa Biblioteques Sense Fronteres aquest 2018 és 'Refugi i desplaçaments'.
Aquesta edició tindrà lloc del 12 al 21 de febrer i coincideix amb els 80 anys de l'afusellament de Carles Rahola i Llorens, del qual se'n reivindicarà la figura i el llegat.
La Biblioteca Pública de Girona Carles Rahola se suma a un projecte per fomentar l'òpera entre els més petits.
Aquestes jornades inclouen una sèrie de tallers i d'activitats culturals per a infants i adults del 30 de gener al 5 de febrer.
Podreu saber quins documents tenen més èxit entre els usuaris de la Biblioteca Pública de Girona Carles Rahola.
Aquesta activitat està destinada a apropar la programació d'ordinadors als nens i nenes a través del programari Scratch.
Es tracta d'unes "Master Class" de Filosofia amb esperit divulgatiu dirigides inicialment a estudiants de Batxillerat però estan obertes a tothom.
Els usuaris de les biblioteques públiques ja poden accedir de manera gratuïta a aquest eina.
Aquest projecte del COEC té per objectiu fomentar l'educació en salut bucodental entre els infants a través de la lectura.
El Servei de Biblioteques del Departament de Cultura i el Col·legi Oficial d'Odontòlegs i Estomatòlegs de Catalunya (COEC) impulsen el projecte " La Fada de les dents " a les biblioteques públiques de Catalunya.
Dins de les accions que es duran a terme, el COEC ha editat el llibre infantil La veritable història de la fada de les dents, escrit per l'odontòleg i escriptor Albert Juvany i il·lustrat per Elena Frauca, del qual es distribuiran 400 exemplars a les biblioteques públiques de Catalunya.
S'han seleccionat un total de tretze biblioteques públiques de tot el territori i representants de tota la població de Catalunya, entre les quals se suma la Biblioteca Pública de Girona Carles Rahola, per tal de difondre entre els infants els consells bucodental del llibre a través d'una activitat de contacontes.
Juntament amb l'activitat del contacontes, una persona professional de l'odontologia realitzarà un taller que donarà a conèixer la importància de la salut oral i els bons hàbits de salut bucodental als nens i nenes assistents i a les persones adultes que els acompanyin.
Des del Servei de Biblioteques es volen reforçar les accions que es duen a terme des de les biblioteques públiques de Catalunya en relació amb la millora del benestar i prevenció de la salut de tota la ciutadania.
En aquest sentit, des del Servei de Biblioteques també es col·labora amb els organitzadors de la Marató de TV3 i es promouen diferents accions com els programes Biblioteques i Salut Mental de la Central de Biblioteques de Terres de l'Ebre i Píndoles de Salut de la Central de Biblioteques de Tarragona.
*Cal inscripció prèvia a la biblioteca, trucant al 972202252 o enviant un correu electrònic a [EMAIL] tot indicant el nom, número de carnet de la biblioteca i el telèfon.
Els usuaris podran valorar els serveis de la seva biblioteca de referència.
Com cada any, s'ha posat en marxa l'enquesta de valoració dels serveis de les biblioteques públiques de Girona del 2018, perquè els usuaris valorin la seva biblioteca de referència.
Els formularis consten de 15 preguntes i es troben en paper a la biblioteca i també amb format en línia, que es podrà respondre a través de correu electrònic o a la pàgina web de les biblioteques de Girona.
A l'omplir el formulari, s'entra al sorteig d'un val de 50 euros en llibres entre totes les persones que hagin respost l'enquesta.
Amb el resultat de totes les valoracions fetes, es publicarà un resum valoració del servei 2018.
L'exposició mostra les fotografies presentades a la novena edició dels Premis Carles Rahola de Comunicació Local i es podrà visitar del 5 al 28 de febrer a la Biblioteca Pública de Girona Carles Rahola.
L'exposició fotogràfica "Capturant l'actualitat" a la Biblioteca Pública de Girona Carles Rahola, es podrà visitar fins al dijous 28 de febrer i mostra les fotografies presentades a la novena edició dels Premis Carles Rahola de Comunicació Local.
Aquesta exposició correspon a una selecció dels cinquanta treballs presentats a la categoria que premia la millor fotografia de premsa en la darrera edició dels premis.
Disset professionals, cadascun amb la seva mirada personal, aconsegueixen fer reviure alguns dels fets destacats del 2017, amb una atenció especial a tots els esdeveniments polítics que es van viure el darrer trimestre de l'any.
Les càrregues policials del dia 1 d'octubre centren inevitablement moltes de les imatges, igual que les manifestacions que van tenir lloc posteriorment com a resposta a aquesta violència i a l'aplicació de l'article 155.
Però és evident que dotze mesos donen per a molt, i no seria just no reflectir en aquest recull l'alegria que es va viure per l'ascens del Girona FC a primera divisió, no recordar l'expectació que va crear-se a Figueres per l'ordre que va obligar a exhumar el cos de Dalí per extreure'n ADN o descartar el dolorosíssim impacte que va tenir a Ripoll descobrir el vincle amb la vila dels terroristes que van atemptar a Barcelona i a Cambrils.
Totes aquestes fotografies van capturar en el moment precís un trosset d'actualitat.
Però moltes d'elles ens mostren, amb tota la seva força, un instant d'història.
Aquestes imatges permeten descobrir moments que podrien haver-se perdut en el dia a dia si no fos perquè un fotoperiodista va fixar-s'hi.
La força de les fotografies resideix en la transmissió d'emocions, l'evocació de sensacions i la incitació a la reflexió.
Els Premis Carles Rahola de Comunicació Local, promoguts des de ja fa nou anys per la Diputació de Girona i la Demarcació de Girona del Col·legi de Periodistes de Catalunya, reconeixen la tasca de la professió periodística i fomenten la creativitat informativa a les comarques gironines.
Els cursos començaran a impartir-se el mes de març de forma gratuïta a usuaris que disposin d'un nivell baix d'informàtica.
La Biblioteca Pública de Girona Carles Rahola tornarà a oferir tallers d'informàtica bàsica el mes de març per tal d'iniciar i acompanyar els usuaris adults que ho desitgin en l'ús de les tecnologies de la informació i la comunicació (TIC).
Tots aquests tallers parteixen de nivell inicial i van dirigits a aquelles persones que no tinguin coneixements i vulguin iniciar-se en aquest àmbit.
*Totes les activitats són gratuïtes.
*Les inscripcions s'han de fer a la biblioteca, trucant al 972202252 o enviant un correu electrònic a [EMAIL] tot indicant el nom, número de carnet de la biblioteca i el telèfon.
Dimarts 5 i dijous 7 de març a les 11 h (sessions d'1.30h)
Dirigit a qui vol utilitzar ordinadors i Internet per primera vegada.
Dimarts, 12 de març a les 11 h (sessió de 2h)
Obrir i aprendre a fer servir un compte de correu electrònic.
Jordi Gràcia, Salvador Oliva, Lluís Quintana i Tomàs Meinhardt, protagonistes de luxe de les tres grans conferències literàries que la Biblioteca Pública de Girona Carles Rahola ha programat pel primer quadrimestre de 2019 a l'auditori petit.
Cadascuna de les conferències està directament lligada a les sessions que els conductors Raúl Sánchez, del Club de lectura de poesia, i Marta Mora, del Club de lectura "Clàssics de Capçalera", dediquen a Ernesto Sabato, William Shakespeare, Jorge Luis Borges, Lev Tolstoi i Fiodor Dostoievski.
Les conferències tenen com a objectiu ampliar coneixements sobre l'obra dels esmentats autors i estan obertes a totes aquelles persones interessades en la literatura universal.
Aniran a càrrec de Jordi Gràcia, Salvador Oliva, Lluís Quintana i Tomàs Meinhardt, professors i catedràtics de destacades universitats catalanes.
Dijous, 21 de febrer a les 18.30 h CANCEL·LADA
A càrrec de Jordi Gràcies, catedràtic de literatura espanyola de la Universitat de Barcelona
"Traduir Shakespeare: introducció als poemes narratius"
A càrrec de Salvador Oliva, catedràtic de filologia catalana a la UdG
"Tolstoi i Dostoievski, més enllà del realisme"
A càrrec de Lluís Quintana, del Departament de Filologia Catalana de la Universitat Autònoma de Barcelona i Tomàs Meinhardt, membre del grup de recerca Literatura Comparada en l'Espai Intel·lectual Europeu de la Universitat de Barcelona
En aquesta jornada se celebra el 20è aniversari de la publicació de "Harry Potter i la pedra filosofal".
Harry Potter ja és un clàssic de la literatura juvenil, ha aconseguit ajuntar lectors i lectores de diverses generacions i crear trobades, webs, fòrums, etc. Enguany es compleixen 20 anys de la publicació del primer llibre en català.
És per això, que la Montserrat Valentí (conductora del Club de Lectura Juvenil de la Biblioteca Salvador Allende) i la Laura Vilar (conductora del Club de Lectura Juvenil Lecto de la Biblioteca Pública de Girona Carles Rahola) s'uneixen per homenatjar al mag més màgic dels últims temps.
Per escalfar motors pel "gran dia", el divendres 22 de març a les 18 h (a la sala de formació de la primera planta) hi haurà un taller de creació de varetes.
Aquest taller de varetes es repetirà el dissabte 23 de març a les 10 h.
El 30 de març, a partir de les 10 h, la Biblioteca Pública de Girona Carles Rahola es convertirà en Hogwarts.
Es podran fer activitats diverses com tallers, jocs o photocalls en racons ben coneguts per tots.
La programació de la matinal no serà anunciada fins al mateix dia.
Es convida als assistens a disfressar-se d'algun personatge de la saga.
Ho organitzen: les biblioteques de Girona
*Totes les activitats són gratuïtes.
*Cal inscripció prèvia a la biblioteca, trucant al 972202252 o enviant un correu electrònic a [EMAIL] tot indicant el nom, número de carnet de la biblioteca, el telèfon i l'edat.
En aquesta edició es connectaran les quatre ribes del Mediterrani a través de la literatura.
La 6a edició del MOT estarà protagonitzada pel mar Mediterrani, concebut com un pont que comunica llengües, religions, coneixements i persones.
El festival, comissariat pel poeta i traductor Manuel Forcano, vol propiciar el desembarcament literari d'autors de les quatre ribes de la Mediterrània.
El MOT començarà a Olot el 28 de març i acabarà a Girona el 6 d'abril, oferint dues setmanes consecutives de converses i activitats literàries en què participaran una quarantena d'autors que "han escrit les seves històries amb el mateix mar a la mirada", en paraules del comissari.
El MOT 2019 ha convidat autors nacionals i internacionals procedents de les quatre ribes del Mediterrani, a més d'altres de més enllà que també escriuen amb el mateix mar com a rerefons.
Alguns dels autors són, en l'àmbit internacional, Alaa al Aswany, Marcello Fois i Burhan Sönmez; en l'àmbit de la literatura en castellà, María Belmonte i Javier Reverte i, procedents del nostre entorn més proper, Carme Riera, Josep Piera, Josep Maria Fonalleras i Adrià Pujol.
El MOT 2019 tindrà lloc del 28 al 30 de març a la sala El Torín d'Olot i del 4 al 6 d'abril a la Biblioteca Pública de Girona Carles Rahola.
Com sempre, les converses entre autors i especialistes constituiran el nucli de la programació del festival, que s'estén de dijous a dissabte en dues setmanes consecutives.
A més, els dissabtes al matí tindrà lloc el ver-MOT, una trobada més distesa entre tres o quatre autors al voltant d'un vermut.
Finalment, completaran el MOT les activitats que s'apleguen sota el paraigua del +MOT, organitzades per entitats i associacions en relació amb el tema del MOT 2019 a cada una de les dues ciutats.
Hi col·laboren: Diputació de Girona i el Departament de Cultura de la Generalitat de Catalunya
La biblioteca ofereix activitats infantils a l'estiu per promoure la lectura entre els més petits
De l'1 de juliol al 15 de setembre (ambdós inclosos) la biblioteca tancarà els dissabtes
Durant aquests dies de festa la bústia de devolucions de documents tancarà per motius de seguretat
El Kinosaure Ambulant arribarà amb la maleta carregada de trossets de cel·luloide perquè puguem esbrinar plegats com es fan les pel·lícules
El passat dissabte 15 de juny a les 10.30 hores es va dur a terme el IV Concurs de Puzles de la Biblioteca Pública de Girona Carles Rahola
El dissabte 8 de juny vam finalitzar el cicle de rutes literàries amb l'autor gironí Miquel Fañanàs
L'acte tindrà lloc el 16 de setembre a les 18h a l'auditori gran de la planta baixa
El dilluns, 16 de setembre, a les 18 hores, a l' auditori gran de la planta baixa, es realitzarà un dels esdeveniments més esperats pels usuaris de la Biblioteca Pública de Girona Carles Rahola: el "Mercat dels Clubs de Lectura".
En aquest acte, es presentaran tots els clubs de lectura que la biblioteca ofereix per al curs 2019-2020.
Cada conductor realitzarà una breu introducció del seu club i ens parlarà de les lectures escollides.
En acabar s'obriran les inscripcions per a cada club i ja es podran recollir els llibres de la primera sessió.
Es recorda que la biblioteca facilitarà els exemplars de les lectures de tots els clubs a la primera planta.
En cas que encara quedessin places lliures, es podran realitzar les inscripcions corresponents, a partir de l'endemà, als taulells de la biblioteca, per telèfon (972 20 22 52), o enviant un correu electrònic a [EMAIL].
Enguany són onze els clubs de lectura programats per la biblioteca als quals es podrà apuntar tot aquell que ho desitgi.
Amb motiu del "Mercat dels clubs de lectura", la biblioteca dedica el seu aparador cultural del vestíbul de la planta baixa als clubs de lectura de cursos anteriors.
Com sempre, tots els llibres es poden dur en préstec mitjançant el procediment habitual.
Es tracta de quatre contes infantils que properament s'incorporaran a la col·lecció de la biblioteca
La Biblioteca Pública de Girona Carles Rahola ha rebut la donació de quatre exemplars en codi de lectoescriptura Braille per part del Centre de Recursos Educatius de la ONCE.
Es tracta de quatre contes infantils: " El meu primer llibre de la mona ", " La bruixeta Rosaura ", " Rac rac, fa el corc " i " We go to... " que en els propers dies es catalogaran i s'incorporaran a la col·lecció de la biblioteca.
La biblioteca vol agrair al Centre de Recursos Educatius de la ONCE i a l' Agència ONCE de Girona aquest donatiu.
Per altra banda, la biblioteca està treballant des de l'any passat, a nivell d'edifici, col·lecció, serveis, activitats i formació a partir de les pautes bàsiques establertes dins el projecte de " Biblioteques inclusives ".
Un projecte impulsat pel Servei de Biblioteques de la Generalitat de Catalunya, l'objectiu del qual és que la biblioteca esdevingui un espai inclusiu i d'oportunitat de futur per a totes les persones amb diversitat funcional, i garantir-ne la seva plena inserció a la societat.
Una manera fàcil i còmode de carregar la bateria del telèfon mòbil mentre utilitzes els serveis de la biblioteca
La Biblioteca Pública de Girona Carles Rahola posa a la vostra disposició un nou servei de préstec de carregadors per a telèfons mòbils.
Es tracta de 10 bateries individuals MiniBatt amb cable de càrrega integrat per a telèfons Android i iPhone homologats.
El préstec es realitza al taulell de la primera planta i és indispensable portar el carnet de biblioteca pública.
Aquesta tardor, la Biblioteca Pública de Girona Carles Rahola acollirà un cicle de quatre sessions - dues taules rodones i dues conferències- sobre l'estat actual de la Unió Europea, un cop passades les eleccions del mes de maig i davant els seus principals reptes de present i futur, entre ells la imminent sortida del Regne Unit i la crisi de credibilitat de la pròpia Unió.
Totes les sessions seran moderades per la p rofessora de la UdG Mariona Illamola Dausà i tindran lloc a l'auditori gran a 2/4 de 7 de la tarda.
A càrrec de Dolors Bramon (UB) i Xavier Serra (IES Carles Rahola)
Dijous, 14 de novembre - conferència
A càrrec de Montserrat Pi Llorens (UAB)
Més Unió Europea o menys Unió Europea?
Dijous, 28 de novembre - conferència
A càrrec de Francina Esteve Garcia (UdG)
Lideratge de la Unió Europea a nivell mundial: és possible?
Dijous, 12 de desembre – taula rodona
A càrrec d'Esther Barbé (UAB – IBEI) i Andreu Olesti (UB)
Sota la iniciativa de la secció d'Història i societats de la biblioteca, aquest cicle ha estat organitzat conjuntament amb el Centre de Documentació Europea de la UdG i el centre Europe Direct Girona.
L'activitat compta amb el reconeixement d'1 crèdit de lliure elecció per als estudiants de la Facultat de Dret de la UdG.
Després de l'èxit de les darreres sessions, dedicades a Mercè Rodoreda, Virginia Woolf i Sylvia Plath, la biblioteca programa tres noves conferències obertes a tothom al voltant d'autors universalment reconeguts.
Els clubs de lectura de clàssics i de cinema realitzaran activitats relacionades amb els autors que s'hi tractaran.
El cicle de conferències Literàries: Grans converses a l'Auditori Petit torna a la biblioteca, com cada semestre amb tres xerrades al voltant d'autors clàssics -antics o moderns- de la literatura universal.
Per l' Auditori Petit de la biblioteca van passar l'any 2019 diversos especialistes per parlar-nos de la vida i l'obra de figures cabdals com Shakespeare, Woolf, Dostoievski, Rodoreda, Simenon o Plath.
Aquestes conferències sempre han estat acompanyades d'altres activitats ofertes per la biblioteca per a introduir-se o aprofundir encara més en l'autor tractat.
Enguany, les xerrades dels mesos de febrer, març i abril estaran dedicades a d'altres genis de l'altura de J. D. Salinger, Stephen King i Émile Zola.
El programa de les conferències del primer semestre d'enguany quedarà de la següent manera:
Amb aquestes tres sessions i mentre ja es preparen les que es realitzaran al segon semestre de l'any, la biblioteca continua amb el seu compromís d'oferir conferències d'alt interès cultural als seus usuaris més fidels.
Per commemorar el Dia internacional de la dona i la nena en la ciència, que tindrà lloc l'11 de febrer, la biblioteca ha preparat un aparador amb llibres i pel·lícules de temàtica adient i acull, de l'1 al 28 de febrer, l'exposició 'Investigadores en Física Nuclear'.
Les dones i les nenes troben obstacles, sovint subtils, que dificulten l'accés a la ciència.
El 15 de desembre de 2015 l'Assemblea General de les Nacions Unides va proclamar el dia 11 de febrer: "Dia Internacional de la Dona i la Nena en la Ciència", invitant a l'organització d'activitats d'educació i sensibilització pública que impulsin una major participació i progrés de les dones i les nenes en el camp científic.
Presentació de l'última obra de l'escriptora gironina Davinia Palacios, "Hechos el uno para el otro", i tertúlia literària amb l'autora i altres escriptores de novel·la romàntica com Tessa Cooper, Patricia P. Guerola, Elisa Mayo i Tamara Marín.
Divendres 14 de febrer a les 18.30h:
Tertúlia de cinc autores que tenen el gènere de la novel·la romàntica com a tret comú de les seves obres: Tessa Cooper, Patricia P. Guerola, Elisa Mayo, Tamara Marín i la mateixa Davinia Palacios.
Tindrem l'oportunitat de conèixer de primera mà com van emprendre el seu camí a l'escriptura, què les motiva, què els agrada llegir...
I, com a bona taula rodona, podreu preguntar i exposar tot allò que vulgueu.
Els riures i la bona estona estan assegurats.
Moixaines, tallers i hores del conte, entre d'altres activitats, seran les protagonistes de la programació adreçada als petits lectors i al públic infantil i juvenil.
El mes de desembre ve carregat d'activitats adreçades al públic més petit i al jovent.
Clubs de lectura, tallers, hores del conte, moixaines, actes en anglès.i espectacles dedicats a Joan Brossa i moltes activitats amb temàtica nadalenca faran de la biblioteca el millor espai per gaudir d'aquestes festes
Les inscripcions a les activitats que ho demanin es poden fer enviant un correu a: [EMAIL]
Podeu consultar la programació completa a l'enllaç del costat.